13. ΠΡΟΕΔΡΙΚΟΝ ΔΙΑΤΑΓΜΑ της 11/14 Ιαν. 1923 Περί εκτελέσεως του νόμου περί συμπληρώσεως των περί προσωπικού των αλυκών διατάξεων και αυξήσεων των αμοιβών των εργολάβων αλυκών. Έχοντες υπ’ όψει τον Νόμ. 2945 «περί συμπληρώσεως των περί προσωπικού των αλυκών διατάξεων και αυξήσεων των αμοιβών των εργολάβων αλυκών», προτάσει του ημετέρου επί της Εθνικής Οικονομίας υπουργού, απεφασίσαμεν και διατάσσομεν: Σελ. 310 Άρθρ.1.-Το δια του άρθρ. 6 ανωτέρω νόμου συνιστώμενον παρά τη διευθύνσει μεταλλείων (τμήματι δημοσίων εκμεταλλεύσεων) γνωμοδοτικόν συμβούλιον, συγκείμενον εκ του διευθυντού των μεταλλείων, του τμηματάρχου των δημοσίων εκμεταλλεύσεων, του επιθεωρητού των αλυκών, ενός επιθεωρητού της βιομηχανίας, του προϊσταμένου του γεωλογικού γραφείου και ενός καθηγητού της χημείας εν τω Εθνικώ Πανεπιστημίω ή τω Πολυτεχνείω, εκλεγομένου κατ’ έτος υπό της οικείας σχολής, συνεδριάζει εν τω υπουργείω της Εθνικής Οικονομίας υπό την προεδρίαν του διευθυντού των μεταλλείων και, τούτου απόντος ή κωλυομένου, του αρχαιοτέρου κατά βαθμόν εκ των μετεχόντων του συμβουλίου υπαλλήλων του υπουργείου. Δια την απαρτίαν του συμβουλίου τούτου απαιτείται η παρουσία τεσάρων τουλάχιστον μελών. Περί της συνθέσεως του Συμβουλίου Αλυκών βλ. κατωτέρω Β.Δ. 24 Δεκ. 1935/4 Ιανουαρίου 1936. Άρθρ.2.-Το συμβούλιον, συγκαλούμενον υπό του προέδρου του συμβουλίου, οσάκις υπάρχουσι θέματα προς συζήτησιν, αποφαίνεται κατά πλειοψηφίαν των παρόντων μελών επί των εν τη προσκλήσει αναφερομένων, δι’ εγγράφου δε του υπουργού της Εθνικής Οικονομίας εισαγομένων και υπό του διευθυντού ή του αρμοδίου τμηματάρχου ή και του επιθεωρητού των αλυκών αναπτυσσομένων αυτώ προφορικώς θεμάτων, αναγομένων εις την καλλιέργειαν και εκμετάλλευσιν των αλυκών και του άλατος εν γένει. Επίσης το συμβούλιον τούτο υποβάλλει οίκοθεν προς το υπουργείον της Εθνικής Οικονομίας προτάσεις περί τοποθετήσεων του προσωπικού των αλυκών εν ισοψηφία υπερισχύει η ψήφος του προέδρου. Η εισαχθείσα υπόθεσις δύναται, κατ’ απόφασιν της πλειοψηφίας του συμβουλίου, να παραπεμφθή προς λεπτομερεστέραν εξέτασιν εις εν των μελών αυτού, όπερ, εντός προθεσμίας τασσομένης αυτώ, εισάγει εκ νέου την υπόθεσιν εις το συβούλιον, γνωματεύον οριστικώς επ’ αυτής. Κατά την εισαγωγήν των υποθέσεων δικαιούται να καλέση τους ενδιαφερομένους όπως παραστώσι και αναπτύξωσι την γνώμην των. Άρθρ.3.-Τα πρακτικά του συμβουλίου τηρεί ο γραμματεύς της υπηρεσίας των αλυκών και, τούτου κωλυομένου, έτερος των γραμματέων, οριζόμενος υπό του υπουργού δια πράξεως αυτού. Ο γραμματεύς παρίσταται εις τας συνεδριάσεις άνευ ψήφου. Η γνώμη του συμβουλίου διατυπούται εν περιλήψει επί του εισαγωγικού της υποθέσεως εγγράφου εν αυτή τη συνεδριάσει και μονογραφείται υπό των μελών, τα δε πρακτικά επικυρούνται και υπογράφονται κατά την επομένη συνεδρίασιν. Εν τοις πρακτικοίς διατυπούται και η γνώμη της μειοψηφίας. 13.Η.α.13 Αλυκές 